
EVELYN WEVER-CROES 





Director DIP Haime Croes: 


SIMAN PASA Y E SIMAN AKI A FIRMA 200 
PETICION ATRASA 


Otro siman lo firma e restante di e peticionnan atrasa cu ta 
mas o menos 100 


Despues cu Minister President a duna Directie Infrastructuur 
en Planning (DIP) e mandato cu e departamento mes por firma 
tur locual ta trata productonan di DIP, siman pasa y e siman aki 
a firma 200 peticion. E meta ta pa 18 di december termina cu 
e peticionnan atrasa, pa di e forma aki proyectonan por inicia 
cual lo stimula economia. 


Director di DIP a splica cu cantidad grandi di e peticionnan cu 
a trata siman pasa ta residencial, considerando cu mayoria di 
nan tin cartanan di Banco cu ta duna/mara e personanan un 
cierto termino. Pues te awo tin 180 peticion mas o menos cu 
por bay notario pa nan por pasa nan akte. 

Esaki lo keda un proceso, pues ora cu caba di firma e 
peticionnan, nan ta bay den e departamento di finansas di DIP, 
e factura ta wordo traha y unabes cu esaki sali nan ta wordo 
yama pa busca esaki na DIP. 


Pa locual ta encera e peticionnan cu a firma e siman aki, tin 
mas peticion pa precario. Teniendo na cuenta cu 1 di december 





turismo ta aumenta un poco mas, ta importante pa nan tin nan 
permiso pa haci nan negoshi cu turismo bek, sr. Croes a splica. 


Otro siman lo firma e restante di e peticionnan atrasa cu ta 
mas o menos 100 pa eorey december tur hende a haya nan 
peticionnan firma. Mas liher cada persona bay nan banco ta 
mas posibilidad economico lo tin. 

DIP lo sigui enfoca riba brinda un mihor servicio na cada 
persona cu entrega peticion pa inicia cu nan proyecto y stimula 
economia di Aruba, sr. Croes a termina bisando. 

WEB Aruba continuamente ta busca e combinacion adecua di 
fuentenan di energia sostenibel y fuentenan di energia fosil. 
Esaki e compania di awa y energia ta haci pa den futuro e por 
keda carga e gastonan di combustibel sin cu mester ahusta 
su tarifanan, baha e impacto cu produccion tin riba medio 
‘ambiente y reduci salida di divisas for di Aruba. Asina gerencia 
di WEB Aruba a informa Gobernador Alfonso Boekhoudt dia 
17 di november ultimo, durante un tour den plantanan di WEB 
Aruba na Balashi. 


Anterior na e bishita, gerencia di WEB a presenta su cuentanan 
anual di 2019 na Gobernador. Pa haya un mihor impresion 
di e proyectonan actual, consecuentemente gerencia a invita 
Gobernador pa un tour den plantanan. 








Hunto cu C.E.O. Luis Oduber y C.F.O. Randolph Ruiz, manager 
di sector di asuntonan operacional tecnico Joseph Everon a 
acompaña Gobernador Boekhoudt pa mira cu propio wowo e 
sitio diconstrucciondie planta dimotornanRECIP fase IV. Tambe 
‘a pasa wak construccion di e laboratorio nobo. Ademas a duna 
amplio splicacion di proyecto di desmantelacion di plantanan 
cu no ta den funcion mas. E proyecto di desmantelacion ta 
necesario pa traha lugar pa e plantanan nobo. 


Durante e tour a duna splicacion di e proceso di desalinacion di 
awa segun e tecnica di SeaWater Reverse Osmosis (SWRO) 
y e generacion di energia cu Reciprocating Engines (motornan 
RECIP), cualnan ta opera hopi mas eficiente. Pronto lo inicia 
construccion di un di tres planta SWRO pa asina reemplasa e 
actual planta ambulante di SWRO. 


E bishita di Gobernador a finalisa cu un presentacion di 
manager di sector di Produccion, Richard Frank, cual a splica 
con ta opera produccion di awa y energia via e panel di control 
na WEB. Gerencia di WEB Aruba ta hopi honra y agradecido 
pa e bishita di Gobernador Boekhoudt. E potretnan adhunto ta 
duna un impresion di e bishita. 





Gabinete Wever-Croes 











MINISTER XIOMARA MADURO 


Minister Xiomara Maduro ta informa: 


REGISTRACION PA SUBSIDIO DI SALARIO PA 
LUNA DI NOVEMBER TA HABRI DI DIA 18 PA 
DIA 25 DI NOVEMBER 2020 


Pa comercio y trahadornan por surpasa 
e crisis economico cu COVID19 ta 
trece cune, Gobierno di Aruba a bin ta 
ofrece yudansa den forma di Subsidio 
di Salario. Desde mei companianan cu 
ta bin na remarca pa e yudansa aki ta A 
wordo notifica door di SVB y ta haya un 
plazo di tempo den cual mester aplica 
pa e yudansa aki pa asina por cubri un 


maximo di 60% di e salario di trahador. REG ISTRACION 


pa durante © ensis di cOviD19 por MIA Teh NI NB TETTE 
conserva cupo di trabou na beneficio di 


Aruba su economia. E registracion pa A ap . 
Subsidio di Salario pa luna di november Tur dunado di trabou cu ricibi un notificacion di SVB 


ta cuminsa dia 18 di november y ta sera por aplica pa subsidio di salario pa luna di november 2020 
dia 25 di november 2020. Pago ta wordo 


haci diariamente pa compania cu nan 2 a T 
aplicacion a keda aproba. Por aplica via MiSVB desde 


i 18 di november te cu 25 di november 2020. 
Comerciante cu tin pregunta riba a 
Subsidio di Salario por tuma contacto cu Pagonan ta wordo ehecuta diariamente pa 
SVB via MiSVB na www.svbaruba.org. companianan cu nan aplicacion a keda aproba. 
Den caso di obhecion por manda esaki 
via bezwaarloonsubsidie@svbaruba. 


org . Den caso cu un trahador kier sa Pa pregunta riba Subisidio di Salario 


mas riba e yudansa aki, por acerca nan 
dieng Aa ahan peticion pa por mira por tuma contacto cu SVB su Service Center via 


e informacion di e subdidio cu ta toca e oonsubsidie@svbaruba.org [Mah ANY ANE Re ee] 


trahador. E ultimo aki ta un condicion pa 

otorgacion di Subsidio di Salario stipula 

den articulo 6 inciso h den e Decreto 

Ministerial di Minister di Finansa, Asunto 

Economico y Cultura di 13 di mei 2020 cu ia 000 
number 681/20, cu ta contene e decision 

pa otorga sosten financiero den forma di 
Subsidio di Salario. 


XiomaraMaduro.com 

Minister Xiomara Maduro a participa den encuentro virtual: 


“HENDE MUHE DEN POLITICA DURANTE 
PANDEMIA” 


Siman pasa Minister Maduro tabata invitado pa forma parti di 
un encuentro virtual: “Hende muhe den den politica durante 
pandemia”. Minister Xiomara Maduro a comparti hunto cu 
politiconan femenino di Corsow, Boneiro y Sint Maarten, 
e experiencia di ta un hende muhe den politica memey di 
un pandemia. Tabata un encuentro virtual masha ameno 
y inspirativo pa cual Minister Maduro ta gradici Giselle Mc 
William, parlamentario di Corsow pa su bunita iniciativa pa 
organisa esaki. E pandemia ta toca nos tur y ta sifia nos cu 
awor mas cu nunca nos mester busca otro y traha cu otro pa 
nos sali dilanti. 








P Giselle MWiiom 

MINISTER DI ASUNTO SOCIAL Y LABOR 


17 di november 2020 ta marca e di 3 afia desde inicio di 
gobernacion di Gabinete Evelyn Wever-Croes y alaves tambe di 
Minister Glenbert Croes cu e cartera di Ministerio di Asuntonan 
Social y Labor. Den cuadro di e vision unda e ser humano ta 
central, e maneho den e sector Social y Labor sigur ta un parti 
importante di gobierno. E mission mas importante di Gabinete 
Wever-Croes ta lanta tur mucha na Aruba cu siguridad, amor y 
carifio. E gobierno aki a demostra di duna e prioridad necesario 
na e tereno social. Specialmente considerando e retonan cu 
nos isla ta confrontando door di e crisis di Covid-19. 


n 


Si 





E aspecto mas urgente desde e prome dia tabata e crisis 
social unda cu Minister Glenbert Croes su vision tabata pa un 
maneho integral cu tabata rekeri un coordinacion y cooperacion 
entre diferente departamento y instancia den e tereno social. 
Consequentemente, Minister Glenbert Croes a instala e fondo 
di Sociaal Crisis Plan (SCP) pa carga e coordinacion entre e 
instancianan mas vital contando cu profesionalnan trahando 
den e sector Social, Ensefiansa, Husticia y Salud Publico. 
Ademas di e coordinacion y sinergia entre e instancianan 
tin mas di 30 proyecto financia door di e fondo di SCP cu ta 
fortifica e infrastructura di e tereno social cu enfoke ariba nos 
muchanan, hobennan, esnan cu limitacion fisico y famianan 
tocando temanan manera desaroyo personal, guia y sosten 
na famia, siguridad, bienestar, educacion, abuso en general, 
violencia domestico, pobresa, empleo y desempleo. Mester 
menciona cu SCP su ehecucion ta conta cu e apoyo tecnico y 
evaluacion di UNICEF na Hulanda. 


Apesar di e seriedad di e retonan, Sociaal Crisisplan sigur ta 
un logro importante cual tambe ta ser reconoci cu aprobacion 
den forma unanime di tur fraccion den Parlamento di Aruba 
pa e ultimo 3 afianan consecutivo. E desaroyo y progreso di 
cada proyecto di SCP ta wordo raporta pa kwartal den forma di 
raportahenan na instancianan oficial. 

Minister Glenbert Croes ta considera Departamento di Asunto 
Social (DAS) un departamento vital pa ehecucion di su vision y 
maneho social. Ta trahando diligentemente riba automatisacion 
di Asistencia Social (bijstand), sosten pa abogado liber, guia 
y sosten di trahadonan social como tambe ofrece terapia 
psicologico na comunidad. DAS, DPL y DAO ta traha di cerca 
pa ofrece mamanan soltera un trayecto di desaroyo personal 
pa guia nan pa un trabou. 


Minister Croes ta traha estrechamente cu Bureau Sostenemi 
unda a oficialisa e instancia aki segun ley como e AMK (Advies 
en Meldpunt Kindermishandeling) na Aruba. 


E mandatario ta considera Formacion Social/SVT un 
heramienta hopi importante den duna nos hobennan un di 
dos oportunidad. Minister Glenbert Croes conhuntamente cu 
Marinierskazerne ta trahando riba e posibilidad pa por duna 
nos hobennan femenino tambe e oportunidad di por forma 
parti di Formacion Social/SVT. 


n 

Continuacion 3 Aña di trabou di Glenbert Croes como Minister... 





SECTOR LABORAL 


Un parti esencial den maneho di Minister Glenbert Croes pa 
mehora e calidad di bida di nos hendenan y combati retonan 
manera desempleo ta atraves di un plan di accion den e sector 
laboral. Esaki ta un parti central di e vision y maneho di Minister 
Glenbert Croes unda durante e transcurso di e ultimo 3 añanan 
a logra aumenta e salario minimo na dos ocasion, esta na luna 
di mei 2019 unda a ahusta e salario minimo na Awg. 1.762,48 
pa luna y na luna di januari 2020 unda cu e salario minimo a 
wordo ahusta na Awg. 1.815,35 pa luna. E dos aumentonan 
aki tabata importante pa mehora e poder di compra di nos 
trahadornan ricibiendo un salario minimo. 


Minister Glenbert Croes a percura pa elimina e fenomeno di 
ontheffing como tambe introduci un maneho di admision laboral 
na Departamento di Progreso Laboral (DPL). Na Departamento 
di Labor y Investigacion (DAO) a implementa un plan nacional 
di accion pa yuda hobennan yega na un trabou. Minister Croes 
pa medio di DAO a percura pa haci un investigacion riba nos 
mercado laboral. Ademas, a institui un Comision Tripartidista 
Laboral entre Gobierno, Gremio Comercial y Gremio Sindical 
pa yega na siguridad, bienestar y progreso laboral pa tur 
nos trahadornan. Aruba pa medio di Minister di Asuntonan 
Social y Labor a participa na e congreso internacional di 
Organisacion Internacional di Labor (ILO). Segun meta di su 
maneho, Minister Croes a reactiva Fundacion C.A.S. como 
tambe a inicia e trayecto di reorganizacion di Dienst Huur- en 
Consumentenzaken cu e obhetivo principal pa duna proteccion 
na nos consumidornan. 





Na comienso di 2020 nos pais a wordo confronta cu Covid-19. 
E crisis di Covid-19 cu a y ta afectando Aruba tambe tabata 
tin y tin ainda un efecto grandi den e sector laboral. Aki ta 
unda Gabinete Wever-Croes pa medio di Ministernan Glenbert 
Croes y Xiomara Maduro a introduci respectivamente FASE y 
Loonsubsidie pa tur trahador, dunador di trabou y ZZP'er cu a 
perde entrada pa via di e pandemia. Na luna di october ultimo 
a yuda un total di mas di 4 mil persona cu FASE, mas di 1500 
dunador di trabou y mas di 20 mil persona cu loonsubsidie. 
Esaki ta demostra e compromiso cu Gabinete Wever-Croes tin 
pa e bienestar di su pais y su hendenan. 





Minister Glenbert Croes ta hopi satisfecho cu e trabounan 
desplega y di tur e logronan durante e ultimo 3 añanan. Esaki 
ta danki na trabou valioso y esfuerzo di hopi persona cu ta 
contribui na e vision y maneho di Gabinete Wever-Croes y di 
Ministerio di Asuntonan Social y Labor. 










zwe Metanan realisa 

MINISTER DANGUI ODUBER 

Minister Dangui Oduber: 
E STRATEGIA DI AWOR PADILANTI TA 


MANTENE COVID-19 BAO CONTROL Y 
PERCURA PA UN HIGH SEASON EXITOSO DI 
TURISMO 


Como gobierno y crisis teamnos ta hopi satisfecho con e 
ta bayendo e ultimo simaman. E ultimo luna e tendencia di 
casonan positivo ta bahando, e cantidad di casonan activo ta 
bahando y tambe e positivity rate ta bahando. Nos a mantene 
nos focus na gur momento y cu curashi a strategia y tuma 
decisionan correcto cu a yuda nos maneha e pandemia mas 
mihor posibel. Mundo ta experienciando e mesun retonan cu 
nos y e no ta facil maneha un pandemia manera Covid-19. 

8 siman pasa nos a tuma varios medida pa nos reduci contagio y 
awe nos ta constata cu tur loke a wordo haci hunto cu esfuerzo 
di nos communidad ta dunando resultado. 


Nos a introduci toque de queda 

Nos a cambia e sluitingstijd 

Nos a reenforza departamento di salud publico 

Nos e reenforza e team pa bron en contacten onderzoek 
Nos a reenforza e team pa control riba isolacion 

Nos a introduci multa pa esnan cu no mantene nan mes na 
protocol 

Nos a reenforza e team di taskfroce bedrijven pa mas control 
riba negoshinan 


Tur esaki a conduci cu awe e ta bayendo hopi mas mihor. Nos 
ta keda optimista cu nos lo por mantene asina pero nos so no 
por. Nos mester cooperacion di nos communidad pa sigui riba 
e ritmo aki. Nos mester sigui cu disciplina, nos mester sigui e 
protocolnan. Nos NO por bai descuida na ningun momento y 
haci comosifuera covid-19 a desaparece. 

For di un averahe di 141 caso nobo pa dia awor nos ta bao 10 
caso nobo pa dia. 


Di 1636 caso activo 8 siman pasa awe nos ta bao di 90 caso 


activo y nos ta na 85 caso activo. Sigur, esaki ta trece un tiki 
alivio cune pa nos tur considerando cuanto caso activo nos 
tawata tin na cierto momento y tambe cuanto caso positivo a 
wordo registra na Aruba. E positivity rate tambe ta bahando 
bao di 10% y actualmente ta na 9%. 

Na hospital tambe e situacion ta bao di control. Ayera nos 
tawata tin 3 persona interna den ICU y 7 persona den Covid-19 
afdeling. 


E resultado aki NO a bin di su mes, Esaki ta resultado di un 
esfuerso en conhunto; di medidanan tuma pa e Crisis team di 
Gobierno y nos Pueblo cu a coopera pa adopta un actitud cu 
mas disciplina pa sigui e reglanan pa combati e virus y evita 
cu ta sigui plama. Sin lubida esnan cu ta traha den cuido cu a 
haci un excelente trabou, masha danki na boso commitment y 
esfuerzo. 


Awor ta importante pa e cifranan keda abou considerando nos 
ta drentando high season di turismo. Si nos mantene e ritmo 
aki nos lo por tin un mihor high season cu nos a proyecta cu 
lo contribui na stimula economia, crea empleo y crea entrada 
pa gobierno. 


Loke sigur tambe lo por yuda ta e vacuna. Actualmente e 
companianan pfizer y moderna a anuncia cu e vacuna cu nan 
a desaroya ta 94% exitoso. Pronto esaki lo bon riba mercado 
y bira disponibel. 


Mi ta convenci cu nos lo recupera nos turismo y economia 
y cu communidad lo demostra e comportacion y disciplina 
necesario pa nos logra. 

Departamento di Salud Publico: 


UPDATE 18 DI NOVEMBER 2020 


Segun resumen di awe 11 persona mas a recupera di covid, a keda registra un total di 8 caso nobo di Covid-19, di 
cual tur ta residente, (“positivity rate” awe ta 10 %). 


Casonan activo pa awe ta na 82, total di testnan haci na airport y hospital hunto ta 210, testnan haci na laboratorio di 
hospital so ta 84, total di casonan di fayecimento relaciona cu Covid-19 a aumen ta na 45. 


Averahe di casonan pa dia abase semanal ta 8 caso, averahe di “positivity rate” pa dia abase semanal ta 10% 
Hospital ta informa cu tin un total di 9 persona interna di cual 3 ta den Cuido Intensivo y 7 isola riba piso general. 
Mientras cu tur data ta indica cu Aruba tin control riba e transmicion di covid cu ta tumando lugar. 


ida e esfuerso y sacrificio cu nos a haci pa por ta caminda nos ta. E virus di 
tey presente riba nos isla y nos mester sigui control'e. 





Awor nota e momento pa fiesta y lul 
Covid-19 ta sig 









Dentro di poco Aruba lo mester wordo cambia di “code”oranje pa geel indicando cu nos ta un destinacion sigur pa 
por biaha. Poco poco Aruba ta recupera su salud y economia atrobe. 


Ban sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cu bo! 


CORONAVIRUS 


COVID-19 


ARUBA 
H è or ë EN no RESIDENTE 
8 0 


ENEH s 









ACTIVO 82 68 14 
RECUPERA | 4558 4479 79 
POSITIVO 4685 4592 93 
NEGATIVO | 40548 = = 
GETEST 45233 - - 
GETEST NA AIRPORT | 22675 - - 
MORTO o 





DVG Gobierno di 

Mantene Beach cera Max 4 persona 
distancia 12'or AM - 5'or AM na mesa 

Evelyn Wever-Croes: 
Tres aña di Gabinete Wever-Croes: 


ARUBA TA DI NOS. Y HUNTO NOS LO HIBA 
ARUBA PADILANTI 


Gabinete Wever-Croes 1 a wordo instala dia 17 di November 
2017. E coalicion MEP POR RED a huramenta pa hiba nos 
pais den e rumbo di progreso y prosperidad. Mainta tempran 
dia 20 di November 2017, yen di entusiasmo, Gabinete Wever- 
Croes a drenta Bestuurskantoor, y di biaha a constata cu e 
retonan pa salba nos pais lo ta grandi sin niun momento pensa 
cu retonan mas grandi tawata na caminda. 


Desde principio, Gabinete Wever-Croes a mira e urgencia pa 
cuminsa sania finansas di pais Aruba y cambia e rumbo cu 
Aruba tawata bayendo den dje. Y hunto mester a tuma pasonan 
duro pa pone Aruba bek riba e rumbo di finansas saludabel. Na 
final di 2019, Presupuesto 2020 a worde cera cu un surplus. 
Esaki den menos di dos afia y despues di decisionnan dificil, 
basa riba un vision, sacrificio, y compromiso pa saca Aruba for 
di e problema financiero. Por bisa tambe cu Gabinete Wever- 
Croes a marca e prome Surplus den nos presupuesto despues 
di 12 afia. Esaki solamente por a wordo logra door di dedicacion 
y un maneho structural di un Gobierno serio y responsabel 





Manera Aruba completo sa, e di tres afia di gobernacion no 
tawata ni facil ni normal. Apenas 4 luna despues cu Gabinete 
Wever-Croes a celebra su di dos afia di gobernacion na unda 
a entrega un presupuesto cu un surplus, Covid 19 a bin dal 
duro mundialmente. Gabinete Wever-Croes a wordo enfrenta 
cu e reto di mas grandi cu cualkier Gobierno di Aruba a yega 
di encontra. Un crisis enorme. Apesar cu ya caba e crisis 
financiero y economico laga atras pa un gobierno anterior 
iresponsabel tawata grandi, e crisis cu Covid tawata hopi 
mas grandi y a cuasa hopi mas dafio. Sinembargo, Coalicion 
MEP, POR y RED, mescos cu e prome dia, ta determina pa 
reconstrui Aruba. 





Prome Minister Evelyn Wever-Croes: “Aruba a cuminsa un 
etapa nobo. Un etapa pa reconstrui nos pais. Cu e mesun 
perseverancia y determinacion di e prome dia, hunto nos lo 
enfrentaturreto, sin miedo. Nos ta den e etapa di reconstruccion, 
di oportunidad pa tur ciudadano, di union y speransa. Y e ser 
humano ta wordo poni central den tur esaki. Cu determinacion, 
fe, perseverancia, transparencia, trabou di ekipo y dialogo, lo 
construi bek nos pais pa entrega e generacionnan nos dilanti 
un miho Aruba. Nos a demostra caba cu hunto, den tempo di 
crisis, por saca nos pais for di e rumbo negativo cu nos pais 
tawata bayendo. Ban ta uni den e etapa aki y hunto reconstrui 
nos pais. Ami ta cla pa e etapa aki. Aruba ta cla pa e etapa aki. 
Aruba ta di nos tur y ta nos tur mester hiba nos pais padilanti”. 

Continuacion ARUBA TA DI NOS. Y HUNTO NOS LO HIBA ARUBA PADILANTI.... 

